
Pred tednom dni so v Valvasorejevi knjižnici v Krškem predstavili knjigo dr. Zdenke Zalokar  - Divjak z naslovom "Vzgoja JE...Ni znanost". V knjigi se na 166. straneh prepletajo praktični primeri in izkušnje, ki jih je avtorica, doktorica psiholoških znanosti in logoterapevtka pridobivala na številnih Taborih za ustvarjalno življenje mladih. V njej avtorica ugotavlja, da je v vzgojnem okolju nujno upoštevati duha časa, ki današnji vzgoji, zaradi hitrega razvoja in tempa življenja, ni naklonjen ter individualnost osebnosti posameznika. Na ta način bi lahko v marsičem presegli osnovno krilatico mladih, češ da je vse brez veze in en sam živ dolgčas. Knjiga, je izšla pri založbi Educy, namenjena pa je mladim, staršem, vzgojiteljem in učiteljem.

